مائی بھاگی

مائی بھاگی  (پیدائش: 1906ء - وفات: 7 جولائی 1986ء) پاکستان سے تعلق رکھنے والی نامور لوک گلوکارہ تھیں۔

حالات زندگی 
مائی بھاگی 1906ء کو ضلع تھرپارکر، برطانوی ہندوستان (موجودہ پاکستان) میں پیدا ہوئیں۔ مائی بھاگی کو بھاگ بھری ( خوش نصیب) کا نام بھی دیا گیا۔ انہوں نے کم عمری سے ہی اپنے والدین کے ساتھ آواز سے آواز ملائی۔مائی بھاگی کا تعلق ایک ایسے غریب گھرانے میگواڑ برادری سے تھا جو ڈیپلو اور آس پاس کے دیہاتوں میں شادی بیاہ کے موقع پر سہرے لوک گیت گاکر اپنا گزر بسر کرتے ہیں۔ ابتدا میں مائی بھاگی نے گلوکاری کا فن اپنی والدہ مائی خدیجہ سے حاصل کیا وہ اپنے والدین کے ساتھ شادیوں اور تہواروں میں اپنے فن کا مظاہرہ کرتی رہیں۔ ان کا نام 1968ء میں اس وقت منظرِ عام پر آیا جب بھالو ( ماروی کے گاؤں) میں منعقدہ جشنِ ماروی کی ایک تقریب میں انہوں نے اپنے فن کا مظاہرہ کیا۔ اسی سال شیخ غلام حسین نے انہیں ریڈیو پاکستان حیدرآباد اور پاکستان ٹیلی ویژن پر گانے کے لیے بلایا۔ شیخ غلام حسین بین الاقوامی شہرت یافتہ لوک فنکارہ، عابدہ پروین کے شوہر تھے۔ سولہ برس کی عمر میں ان کی شادی ہوتھی فقیر سے ہو گئی جو تھرپارکر کے شہر اسلام کوٹ کے ممتاز لوک فنکار تھے۔

مائی بھاگی نے تھر کے ایک اور مشہور گلوکار استاد مراد فقیر کے ساتھ مختلف زبانوں میں گانے گئے جن میں سرائیکی، مارواڑی، سندھی اور برصغیر کی دیگر زبانیں شامل ہیں۔ اس کے بعد ان کی شہرت پاکستان کے طول و عرض میں پھیل گئی اور یہاں سے نکل کردنیا کے دیگر علاقوں تک جاپہنچی۔ ان کی وجہ شہرت جو گانا بنا وہ  کھڑی ہوں نیم کے نیچے تان ہیکلی تھا۔ یہ گانا ان لوگوں نے بھی پسند کیا جو زبان سے ناواقف تھے۔

اعزازات 
حکومت پاکستان نے موسیقی کے میدان میں ان کی شاندار خدمات کے نتیجے میں مائی بھاگی کی خدمات کے اعتراف کے طور پر انہیں1981ء کو صدارتی تمغا برائے حسن کارکردگی عطا کیا۔ اسی طرح ریڈیو پاکستان سے شاہ عبد الطیف بھٹائی ایوارڈ، قلندر لعل شہباز اور سچل سرمست ایوارڈ کے علاوہ درجنوں اعزازات اور انعامات دیے گئے۔

وفات 
مائی بھاگی 7 جولائی، 1986ء  80سال کی عمر میں   ضلع تھرپارکر، پاکستان میں وفات پاگئیں۔

حوالہ جات 

1920ء کی پیدائشیں
1986ء کی وفیات
بیسویں صدی کی پاکستانی گلوکارائیں
بیسویں صدی کی گلوکارائیں
بیسویں صدی کے گلوکار
پاکستانی گلوکارائیں
پاکستانی لوک گلوکار
پاکستانی لوک موسیقی
پاکستانی مسلم شخصیات
پنجابی زبان کے گلوکار
تمغائے حسن کارکردگی وصول کنندگان
سندھی شخصیات
سندھی موسیقی
ضلع تھرپارکر
ضلع تھرپارکر کی شخصیات
1920ء کی دہائی کی پیدائشیں
پنجابی گلوکار